“การบินไทย” ชู 4 มาตรการเปลี่ยนตั๋ว ลดผลกระทบลูกค้าช่วง “โควิด-19” ระบาด
“การบินไทย” ชู 4 มาตรการเปลี่ยนตั๋ว ลดผลกระทบลูกค้าช่วง “โควิด-19” ระบาด
“การบินไทย” ชู 4 มาตรการเปลี่ยนตั๋ว ลดผลกระทบลูกค้าช่วง “โควิด-19” ระบาด
14 มี.ค. 2563

บริษัท การบินไทย จำกัด (มหาชน) คำนึงถึงผลกระทบที่ผู้โดยสารได้รับจากสถานการณ์การแพร่ระบาดของไวรัส COVID-19 จึงได้อำนวยความสะดวกโดยยกเว้นค่าธรรมเนียมในการเปลี่ยนแปลงการเดินทางเส้นทางระหว่างประเทศ สำหรับบัตรโดยสารราคาปกติและราคาพิเศษที่ออกในประเทศไทย และเดินทางด้วยเที่ยวบินของการบินไทย (TG) และเที่ยวบินร่วมกับสายการบินไทยสมายล์ (WE)
โดยผู้โดยสารสามารถติดต่อดำเนินการต่อไปนี้ภายในวันที่ 15 ธันวาคม 2563า
การเปลี่ยนแปลงเที่ยวบิน
– สามารถเปลี่ยนแปลงเที่ยวบินโดยไม่มีค่าธรรมเนียมสำหรับเส้นทางเดิมหรือรหัสชั้นโดยสาร (RBD) เดิม
ทั้งนี้ขึ้นอยู่กับจำนวนที่นั่งว่างแต่ละเที่ยวบินของวันที่จะเดินทาง
– ในกรณีที่รหัสชั้นเดินทางที่ระบุบนบัตรโดยสารเดิมไม่มีที่ว่างในเที่ยวบินที่ต้องการเปลี่ยน ผู้โดยสารจะต้องชำระส่วนต่างราคาและภาษี (ถ้ามี)
การเปลี่ยนแปลงเส้นทางบิน
• สามารถเปลี่ยนแปลงเส้นทาง โดยชำระส่วนต่างราคาและภาษี (ถ้ามี) และยกเว้นค่าธรรมเนียม
การเปลี่ยนแปลงผู้เดินทาง
– สำหรับบัตรโดยสารที่ยังไม่ได้ใช้เดินทาง สามารถเปลี่ยนชื่อผู้เดินทางได้ 1 ครั้ง มีค่าธรรมเนียม 3,000 บาท
การคืนบัตรโดยสาร
– สามารถคืนบัตรโดยสารตามเงื่อนไขของบัตรโดยสาร
หมายเหตุ
– ยกเว้นบัตรโดยสารแลกไมล์ และ บัตรโดยสารหมู่คณะ (กรุ๊ปทัวร์)
– บัตรโดยสารที่ออกโดยตัวแทนจำหน่าย ผู้โดยสารจะต้องติดต่อตัวแทนจำหน่ายโดยตรง
– บัตรโดยสารที่ออกผ่าน thaiairways.com ผู้โดยสารสามารถติดต่อแผนกสำรองที่นั่งและสำนักงานบัตรโดยสารของการบินไทยเพื่อดำเนินการข้างต้น
